L 185/118
BG
Официален вестник на Европейския съюз
12.7.2022 г.
(7)
След появата на тези огнища на високопатогенна инфлуенца по птиците, ветеринарните органи на Канада и Съединените щати създадоха 10-километрова контролна зона около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(8)
Канада и Съединените щати представиха на Комисията информация във връзка с епизоотичната обстановка на своята територия и с предприетите мерки за предотвратяване на по-нататъшното разпространение на високопатогенната инфлуенца по птиците.
Комисията направи оценка на тази информация.
Въз основа на тази оценка и с цел да се запази здравният статус на животните в Съюза, въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Канада и Съединените щати поради неотдавнашните огнища на високопатогенна инфлуенца по птиците, следва да не бъде вече разрешено.
(9)
Освен това Канада представи актуализирана информация за епидемиологичната обстановка на нейна територия във връзка с едно огнище на високопатогенна инфлуенца по птиците в едно предприятие за домашни птици в провинция Нова Скотия, потвърдено на 1 февруари 2022 г.
Канада също така представи информация за предприетите мерки за предотвратяване на по-нататъшното разпространение на тази болест.
По-специално след появата на това огнище на високопатогенна инфлуенца по птиците Канада въведе политика за унищожаване на птиците с цел контрол на наличието и ограничаване на разпространението на тази болест.
След прилагането на политиката за унищожаване на птиците, Канада изпълни също необходимите мерки за почистване и дезинфекция по отношение на заразените преди това птицевъдни обекти на неговата територия.
(10)
Освен това Обединеното кралство представи актуализирана информация за епидемиологичната обстановка на своята територия във връзка с шест огнища на високопатогенна инфлуенца по птиците в птицевъдни обекти: едно огнище близо до Ross-on-Wye, Hereford and South Herefordshire, Herefordshire, Англия, Обединено кралство, потвърдено на 20 януари 2022 г.; едно огнище близо до Ashleworth, Tewkesbury, Gloucestershire, Англия, Обединено кралство, потвърдено на 28 януари 2022 г.; едно огнище близо до Holy Island, Berwick Upon Tweed, Northumberland, Англия, Обединено кралство, потвърдено на 9 февруари 2022 г.; едно огнище близо до Ledbury, North Herefordshire, Herefordshire, Англия, Обединено кралство, потвърдено на 25 февруари 2022 г.; едно огнище близо до Beith, North Ayrshire, Шотландия, Обединено кралство, потвърдено на 18 март 2022 г.; и едно огнище близо до Strichen, Aberdeenshire, Шотландия, Обединено кралство, потвърдено на 19 март 2022 г.
(11)
Канада и Обединеното кралство също така представиха информация за предприетите мерки за предотвратяване на по-нататъшното разпространение на тази болест.
По-специално, след появата на тези огнища на високопатогенна инфлуенца по птиците Канада и Обединеното кралство проведоха политика за унищожаване на птиците с цел контрол и ограничаване на разпространението на тази болест, а също така изпълниха необходимите мерки за почистване и дезинфекция след прилагането на политиката за унищожаване на птиците в заразените птицевъдни обекти на техните територии.
(12)
Комисията направи оценка на представената от Канада и Обединеното кралство информация и стигна до заключението, че огнищата на високопатогенна инфлуенца по птиците в птицевъден обект близо са елиминирани и вече няма риск, свързан с въвеждането в Съюза на стоки от домашни птици от зоните в Канада и Обединеното кралство, от които въвеждането в Съюза на стоки от домашни птици е било преустановено поради появата на тези огнища.
(13)
Поради това приложения V и XIV към Регламент за изпълнение (ЕС) 2021/404 следва да бъдат изменени, за да се вземе предвид настоящата епидемиологична обстановка по отношение на високопатогенната инфлуенца по птиците в Канада, Обединеното кралство и Съединените щати.
(14)
Предвид настоящата епидемиологична обстановка в Канада и Съединените щати по отношение на високопатогенната инфлуенца по птиците и сериозния риск от въвеждането ѝ в Съюза, измененията, които трябва да бъдат направени с настоящия регламент в Регламент за изпълнение (ЕС) 2021/404, следва да породят действие по спешност.